open-index/open-wikipedia-markdown huggingface dataset:
All Girls Are the Same

**All Girls Are the Same** (בעברית: **כל הבנות הן זהות**) הוא שיר של הראפר, הזמר והפזמונאי האמריקאי ג'וס וורלד. הוידאו קליפ לשיר יצא בפברואר 2018, אך השיר יצא לאור באופן רשמי ב-13 באפריל כחלק מקידום האלבום *[[Goodbye & Good Riddance]]*. השיר הופק על ידי ניק מירה ונכנס למקום ה-92 במצעד הבילבורד הוט 100; בשיאו, הגיע למקום ה-41.

## רקע
בשיר, ג'וס וורלד מדבר על מערכות היחסים הקודמות שלו וכיצד השקרים של בנות הזוג הקודמות שלו גרמו לשבירת ליבו; המצב שנוצר מסך שבירת הלבבות שקרו לג'וס יצר אצלו מחשבה שאולי כל הבנות רוצות את אותם הדברים והן כולן אותו דבר. בשיר הוא גם מדבר על כך שהוא משתכר כדי לשכוח את הרגשות העצובים.

בראיון לליריקל לימונייד ג'וס סיפר כי כתב את השיר בזמן סערת הרגשות שחווה לאחר הפרידה:
## וידאו קליפ
הוידאו קליפ הרשמי לשיר בוים על ידי קול בנט ועלה לערוץ היוטיוב Lyrical Lemonade ב-25 בפברואר 2018.
נכון לאפריל 2023 צבר השיר מעל 300 מיליון צפיות ביוטיוב.
.

## הרמיקס לשיר
לשיר "All Girls Are the Same" הצטרף הראפר ליל יאכטי בביצוע רמיקס לשיר, והצצה לרמיקס פורסמה באינסטגרם שלו במרץ 2018. במאי, ג'וס וורלד פרסם גם הוא הצצה לרמיקס, וב-25 ביוני העלה ליל יאכטי את הרמיקס לחשבון הסאונדקלאוד שלו, אך השיר נמחק לאחר זמן קצר לאור בעיות זכויות יוצרים. מאזינים מהירים הספיקו להוריד את השיר לפני שנמחק והעלו אותו ליוטיוב.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2018
קטגוריה:סינגלי בכורה מ-2018
קטגוריה:שירי ג'וס וורלד
קטגוריה:שירים באנגלית
קטגוריה:שירים על כאב לב
קטגוריה:שירים על אלכוהול
קטגוריה:סינגלים בהוצאת אינטרסקופ רקורדס
Lean wit Me

**Lean Wit Me** הוא שיר של הראפר, הזמר והפזמונאי האמריקאי ג'וס וורלד. זה הוא השיר השביעי מתוך האלבום *[[Goodbye & Good Riddance]]*, אלבום הבכורה של ג'וס וורלד. השיר יצא לאור ב-22 במאי 2018 כסינגל השלישי מתוך האלבום. השיר נכתב על ידי ג'וס וורלד והופק על ידי ניק מירה.

כשיצא, זכה השיר לביקורות חיוביות מצד מבקרי המוזיקה. בשיאו, הגיע השיר למקום ה-68 במצעד הבילבורד הוט 100, ובנוסף, זכה לתואר פלטינה מה-RIAA. הוידאו קליפ של השיר בוים על ידי שריף אלבדה, ומתאר את המאבק של ג'וס וורלד בהתמכרותו לסמים לצד חברתו. בסוף הקליפ מוצג מסר המקדם את המוקד הלאומי לטיפול בסמים ואלכוהול (1-800-662-4357).

## רקע
"Lean Wit Me" זה הוא הסינגל השלישי מתוך אלבום הבכורה של ג'וס, *[[Goodbye & Good Riddance]].* בשיר, ג'וס מדבר על ההתמכרות שלו לסמים ועל הבעיות שנוצרות בעקבות השימוש.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'וס וורלד
קטגוריה:שירים באנגלית
קטגוריה:שירים על סמים
קטגוריה:סינגלים בהוצאת אינטרסקופ רקורדס
Robbery

**Robbery** (בעברית: **שוד**) הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-13 בפברואר 2019 כסניגל הראשון מתוך אלבומו השני *[[Death Race for Love]]*.

## רקע
"Robbery" הוא השיר השמיני מתוך אלבומו השני של ג'וס וורלד, *[[Death Race for Love]]*. על פי המגזין Complex: "השיר מדבר על איך אישה "גנבה" את הלב של ג'וס". את השיר הפיק ניק מירה, שהפיק גם את השיר "Lucid Dreams".

## וידאו קליפ
הוידאו קליפ לשיר פורסם ב-14 בפברואר, יום הוולנטיין. את הקליפ ביים קול בנט, והקליפ עלה לערוץ היוטיוב שלו Lyrical Lemonade.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי ג'וס וורלד
קטגוריה:שירים באנגלית
קטגוריה:סינגלים בהוצאת אינטרסקופ רקורדס
Hear Me Calling

**Hear Me Calling** הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-1 במרץ 2019 כסינגל השני מתוך אלבומו השני *[[Death Race for Love]]*; השיר הופק על ידי פורפס.

## רקע
במהלך סשן הקלטות שירים של ג'וס וורלד יחד עם המפיק פורפס, פורפס ניגן בטעות את הביט של השיר. ג'וס אהב את הביט ואילתר את השיר; השיר היה מוכן לאחר 40 דקות.

## וידאו קליפ
הוידאו קליפ לשיר פורסם ב-11 במרץ 2019, את הווידאו קליפ ביימו ברדלי & פבלו. הקליפ נוצר כמחווה למשחקי פלייסטיישן כגון Twisted Metal, ובקליפ רואים את ג'וס מנסה להציל את האהבה שלו מתוך משאית. הקליפ משלב טכנולוגיית CGI שבה מוצג ג'וס כחלק ממשחק וידאו.

## מיקומי שיא

## נתוני מכירות

## הערות שוליים

קטגוריה:שירי ג'וס וורלד
קטגוריה:שירים באנגלית
קטגוריה:סינגלים בהוצאת אינטרסקופ רקורדס
Armed and Dangerous

**Armed and Dangerous** (בעברית: **חמוש ומסוכן**) הוא שיר של הראפר, הזמר והפזמונאי האמריקאי ג'וס וורלד. השיר יצא לאור ב-15 באוקטובר 2018 והתווסף לאלבום הבכורה של ג'וס Goodbye & Good Riddance; הוידאו קליפ לשיר יצא גם הוא באוקטובר אך נמחק מהיוטיוב ועלה מחדש בנובמבר.

## וידאו קליפ
הווידאו קליפ לשיר בוים על ידי קול בנט, ובקליפ בין היתר רואים סרטונים שצילם בנט בהופעות של ג'וס, סרטוני ליפ סינק של ג'וס לשיר, ואת ג'וס מתכונן להופעה.

## הצלחה מסחרית
על פי האתר HotNewHipHop, השיר הוא סוג של "שינוי אווירה" באלבום *[[Goodbye & Good Riddance]]*. בשיאו, השיר הגיע למקום ה-44 במצעד הבילבורד הוט 100.

## מיקומי שיא

## נתוני מכירות

## הערות שוליים

קטגוריה:שירי ג'וס וורלד
קטגוריה:שירים באנגלית
קטגוריה:שירי כסף בממלכה המאוחדת
ארנולד ליונגרין

**ארנסט ארנולד ליונגרין** (בגרמנית: **Arnold Lyongrün**; 1871 – 1935) היה צייר גרמני בסגנון היוגנדסטיל או בסגנון אר נובו של אמנות דקורטיבית וצייר בסגנון אימפרסיוניסטי.

## ביוגרפיה

### ראשית חייו
ליונגרין נולד ב-2 באוקטובר 1871 בדומנאו שבפרוסיה המזרחית (כיום דומנובו  שברוסיה). הוא גדל במהלך תקופת השגשוג של גרמניה הקיסרית. הוא למד בקניגסברג (כיום קלינינגרד שברוסיה) ובברסלאו (כיום ורוצלב שבפולין). לאחר מכן למד באקדמיה ז'וליאן בפריז אצל האמנים הצרפתים ז'ול ז'וזף לפבר וטוני רובר-פלרי, וערך מסעות סטודנטים ברחבי צרפת, אוסטריה ואיטליה.

החל משנת 1898, התגורר ליונגרין ועבד באזור המבורג, ובשנת 1907 הפך למורה באקדמיה הממלכתית לאמנות בהמבורג. במהלך מלחמת העולם הראשונה הוא גויס לצבא גרמניה. ליונגרין שרד את המלחמה ובשנת 1919 הפך לצייר עצמאי. הוא הפך לחבר באגודת האמנים בהמבורג ובהמשך חבר באיגוד הלאומי הגרמני לאמנים. כעבור כמה שנים היה חבר במושבת האמנים בארנסהופ שבחצי האי דארס בים הבלטי.

### קריירה
במהלך שהותו בצרפת, צייר ליונגרין בהשראת תנועת האר נובו שיוצגה על ידי בית הספר בנאנסי. הוא פרסם מספר פרסומים לאמנות ומלאכת יד דקורטיבית, ביניהם מוטיבים דקורטיביים מהעולם הטבעי (1899) ורעיונות חדשים לאמנות דקורטיבית (1901). עבודות אלה מוחזקות על ידי מוזיאון מטרופוליטן לאמנות, ניו יורק.

בהיסטוריה של האמנות, ליונגרין נחשב בעיקר כצייר נוף ולאמן ימי. ציוריו כוללים סצנות מהיער השחור, מסביבות המבורג ומחופי הים הבלטי. תערוכות מוקדמות של יצירותיו של ליונגרין הועלו בהמבורג ב-1911 וב-1919.

## גלריה

 
Lyongrün, Frühling an der Luhe.jpg|אביב

Arnold_Lyongrün,_Auf_blühender_Heide.jpg|פריחה בחורש

Arnold Lyongrün Blick vom Feldberg im Schwarzwald, 1910.jpg|ביער השחור

File:Arnold Lyongrün, Die Quelle, Ölgemälde 1911.jpg|המקור

Arnold_Lyongrün_Eichen_am_Kellersee.jpg|אלונים

Arnold Lyongrün, Abend an der Ostsee.jpg|ערב בבלטי

 

## קישורים חיצוניים

## הערות שוליים

קטגוריה:ציירים גרמנים
קטגוריה:גרמנים שנולדו ב-1871
קטגוריה:גרמנים שנפטרו ב-1935
פנזשגיור

**פנזשגיור** (בהונגרית: **Pénzesgyőr**) הוא כפר במחוז וספרם שבמרכז הונגריה.
כמו יישובים רבים באירופה גם בפנזשגיור מספר התושבים נמצא בירידה. כך, בשנת 1990 היה מספר התושבים 1,574 ובשנת 2020 רק 1,186 תושבים.

הכפר הוקם בשנת 1956 מאיחוד של שני כפרים קישגיור (Kisgyőr) ופנזשקוט (Pénzeskút).

## קישורים חיצוניים

*  

## הערות שוליים

קטגוריה:הונגריה: כפרים
סידי בראני

**סידי בראני** (בערבית: **سيدي براني**; מבוטא [ˈSiːdi bɑɾˈɾɑːni]) היא עיירה במצרים, ליד ים התיכון, 95 קילומטרים ממזרח לגבול עם לוב ו-240 קילומטרים מטוברוק, לוב.

העיירה נקראת על שם סידי א-סעאדי אל באראני, על שם שייח' סנוסי ראש הזאווייה שלו.

אוכלוסיית העיירה מורכבת בעיקר מבדואים. בעיר יש מסעדות, תחנות דלק ומלון קטן, בעיר אין תיירות. בסמוך לעיר ישנו בסיס של חיל האוויר המצרי.

## היסטוריה
העיירה ממוקמת ליד העיר הרומית זיגרה.

סידי בראני היה יעד בדרך לתצפית על ליקוי החמה הכללי ב-3 באוקטובר 2005, כאשר נקודת התצפית הטובה ביותר, הייתה בזוויעת מהטאללה, 27 קילומטרים ממזרח לסידי בראני.

#### מלחמת העולם השנייה
סידי בראני מוזכרת בהיסטוריה כסימון גבול הפלישה האיטלקית למצרים מלוב. הארמייה העשירית האיטלקית בנתה באזור מצודות.

בין התאריכים 10–11 בדצמבר 1940, נערך קרב בקרבת המקום בו לחמו 30,000 בריטים והביסו כ-80,000 חיילים איטלקים שהחזיקו בעיירה.

מתנדבי שירות השדה אמריקאי, שירותי אמבולנס ששירתו בצבא השמיני הבריטי, חנו באזור, ביוני 1942, כ-30 קילומטרים מזרחית לסידי בראני.

## אקלים
מערכת סיווג האקלים של קופן-גייגר מסווגת את האקלים כמדבר חם (BWh), חלק מהחוף הצפוני של מצרים שהטמפרטורות שלו מתונות.

## בתרבות הפופולרית
ברומן זקן כחול של קורט וונגוט, דן גרגורי הוא מאייר מגזינים ואוהד המפלגה הנאצית, שנהרג ב-7 בדצמבר 1940 במהלך קרב סידי בארני.

"סיפרתי לך פעם על התקופה בה הייתי בסידי בראני?" היה ביטוי של סם קוסטה בתוכנית הקומדיה ברדיו של ה-BBC שרצה בין השנים 1944–1954 ועסקה בחיים בבסיס מיתולגי של חיל האוויר המלכותי (RAF).

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מצרים: יישובים
מצפה מתן

**מצפה מתן** הוא תצפית נוף, הנמצאת בחלקו המזרחי של רכס איתמר וצופה אל עבר מדבר שומרון, הסרטבה, בקעת הירדן והרי עבר הירדן המזרחי.
## הנצחה
המצפה הוקם לזכרו של סגן , תושב איתמר, שנרצח בכ"א בחשון תשס”ג, 27 באוקטובר 2002, בעת שלכד מחבל עם חגורת נפץ בתחנת הדלק של אריאל. יחד עמו נהרגו רס”ן  ורס”ל . בתצפית ספסלים ונדנדה.

## תצפית
נקודת התצפית ממוקמת בחלקו המזרחי של גב ההר, בנקודת החיבור בין מזרח השומרון לבקעת הירדן.

התצפית צופה לעבר מדבר שומרון, הר הסרטבה, בקעת הירדן והרי הגלעד שבירדן. בימים עם ראות טובה אפשר לראות גם את ים המלח ואת החרמון.
ממוזער|זריחה ממצפה מתן
מנקודת התצפית אפשר לראות גם את האתר הארכאולוגי טנא א-תחתא, המזוהה כתאנת שילה המקראית.

## ראו גם
* מצפה שלושת הימים

## קישורים חיצוניים
* מצפה מתן, באתר תיירות שומרון

## הערות שוליים

קטגוריה:בקעת הירדן
מתן
קטגוריה:מבנים ואתרים המנציחים את חללי מערכות ישראל
מוזדליפה

**מוזדליפה** (בערבית: **مزدلفة**) הוא אזור פתוח ומישור בקרבת מכה, בעל חשיבות לחג'.

## עלייה לרגל
את השהייה במוזדליפה מקדים יום ערפאת המורכב מתפילות להאדרת אללה ובקשת מחילה ממנו. לאחר שקיעת השמש ביום התשיעי בחודש ד'ו אל-חיג'ה, עולי הרגל המוסלמים נוסעים למוזדליפה, ולעיתים מגיעים רק בשעות הלילה בגלל עומסי התנועה. לאחר הגעת עולי הרגל, הם מתפללים את התפילה הרביעית והחמישית, בזו אחר זו.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אסלאם
פורווה

**פורווה** (בהונגרית: **Porva**) הוא כפר במחוז וספרם שבמרכז הונגריה.
כמו יישובים רבים באירופה גם בפורווה מספר התושבים נמצא בירידה. כך, בשנת 1990 היה מספר התושבים 473 ובשנת 2020 רק 468 תושבים.

כלי אבן, קברים ועוד ממצאים ארכאולוגיים מעידים כי האזור היה מיושב בתקופה הפרהיסטורית בעיקר בתקופת הברונזה.
## יהודי פורווה
בפורווה חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
ליגת הנוער המאוחדת של VTB

**ליגת הנוער המאוחדת של VTB** (ברוסית: **Единая молодёжная лига ВТБ**) היא טורניר כדורסל לקבוצות נוער, שנוסד בשנת 2013 בחסות ליגת VTB.
## פורמט
בטורניר משתתפות 12 קבוצות שמשחקות בארבעה סבבים - משחקים זוגיים בבית ובחוץ. על פי תוצאות העונה הסדירה, 8 הקבוצות המובילות עולות לשלב שמינית הגמר. שחקנים שמשחקים בליגת הנוער חייבים להיות בני 15 עד 19 בתאריך משחק הבכורה של העונה.
## קבוצות הליגה

## זוכות

## הישגים

## קישורים חיצוניים
* 
## הערות שוליים

קטגוריה:הליגה המאוחדת של VTB
קטגוריה:2014 ברוסיה
יחסי אוזבקיסטן–מקסיקו

**יחסי אוזבקיסטן–מקסיקו** הם היחסים הדיפלומטיים שבין אוזבקיסטן ומקסיקו. שתי המדינות כוננו יחסים דיפלומטיים ב-1992.

## יחסים כלכליים
למרות שאין הסכם בין-ממשלתי בנושא סחר ושיתוף פעולה כלכלי בין אוזבקיסטן למקסיקו, נוצרו קשרי סחר דו-צדדיים. מחזור המסחר בין שתי המדינות בשנת 1998 הסתכם ב-1.8 מיליון דולר. נשקלים הסכמים בנושא "שיתוף פעולה מסחרי וכלכלי" ו"קידום השקעות והגנה הדדית".

## נציגויות דיפלומטיות
* מקסיקו מיוצגת באוזבקיסטן באמצעות שגרירותה בטהראן, איראן.
* אוזבקיסטן מיוצגת במקסיקו באמצעות שגרירותה בוושינגטון די. סי., ארצות הברית.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אוקראינה–הוותיקן

ממוזער|הנונציאטורה האפוסטולית של הוותיקן בקייב
**יחסי אוקראינה–הוותיקן** הם יחסי החוץ בין הוותיקן ואוקראינה.

## יחסים היסטוריים
### 1918–1921
יחסים דיפלומטיים בין הכס הקדוש לבין הרפובליקה העממית של אוקראינה כוננו בשנת 1919. באותה שנה הכס הקדוש פתח נציגות דיפלומטית באוקראינה. במקביל, הכס הקדוש תמך רשמית בזכותה של אוקראינה להגדרה עצמית ותמך בה בוועידת השלום בפריז. בנוסף, האפיפיור בנדיקטוס החמישה עשר נתן 100 אלף לירות לממן טיפול באוקראינה ובקהילה עבור הכנסיות המזרחיות ו-50 אלף לירות לכמרים היוונים הקתולים בגליציה. המגעים הדיפלומטיים הרשמיים הושעו בשנת 1921.

### היחסים כיום
היחסים הדיפלומטיים בין אוקראינה לכס הקדוש כוננו ב-8 בפברואר 1992. הנונציו האפוסטולי הראשון לאוקראינה, הארכיבישוף אנטוניו פרנקו, הציג את כתב האמנתו ב-19 באוגוסט 1992. מאז שנת 2000 פועלת ברומא שגרירות אוקראינה בוותיקן. היחסים הבין-מדינתיים בין אוקראינה לכס הקדוש נפתחו בביקורו של השר לענייני חוץ של אוקראינה בוותיקן באפריל 1993, במהלכו נפגש עם האפיפיור יוחנן פאולוס השני. הביקור הרשמי הראשון של נשיא אוקראינה ליאוניד קוצ'מה בוותיקן ופגישתו עם האפיפיור יוחנן פאולוס השני התקיים בתחילת מאי 1995.

האירוע החשוב ביותר ביחסים הבילטרליים היה ביקורו הממלכתי הראשון אי פעם של האפיפיור באוקראינה ב-23–27 ביוני 2001 (עם זאת, לפניו ביקר האפיפיור הרומי בשטחים בודדים השייכים כיום לאוקראינה). במהלך ביקורו ביקר האפיפיור יוחנן פאולוס השני בקייב ולבוב, נפגש עם גורמים ממשלתיים וחגג עם מיליוני מאמינים.

## נציגויות דיפלומטיות
* הוותיקן מחזיקה באוקראינה נונציו אפוסטולי בקייב.
* אוקראינה מחזיקה בוותיקן שגרירות ברומא.

## קישורים חיצוניים

קטגוריה:ערכים ללא קטגוריות פיזיות - יחסי חוץ
Game2: Winter

**Game2: Winter** (ברוסית: **Гаме2Винтер**) היה ניסוי חברתי ותעלול תקשורתי שקודם כתוכנית טלוויזיה מציאות הישרדותית רוסית שהופקה על ידי יזם מנובוסיבירסק בשם יבגני פיאטקובסקי, שפורסמה לראשונה ביולי 2017. התוכנית משכה את תשומת לב העיתונות כאשר התוכנית קבעה כי חוקיה יאפשרו פשעים כמו אונס ורצח אשר עוררו זעם ברשת. התוכנית תוארה כ"משחקי רעב בחיים האמיתיים".

הפרויקט התגלה כניסוי חברתי ששימש למטרות מחקר שיווקי ב-31 במאי 2017.

## רקע
30 משתתפים, חצי גברים וחצי נשים, היו צפויים להתמודד באי סיבירי מרוחק בנהר אוב על פרס של 100 מיליון רובל (1.7 מיליון דולר) במשימת הישרדות בת תשעה חודשים. נאמר כי כל המתמודדים חתמו על ויתורי מוות והסכימו שלא להטיל אחריות על המארגנים בגין פעילות פלילית.

עם זאת, סנופס מצא כי "למרות כותרות מטעות רבות, הוויתור המתואר על ידי גורמי החדשות קבע במפורש כי המתמודדים בתוכנית יהיו מחויבים "לציית לחוקי הפדרציה הרוסית".

## הפקה
### מיקום
בסיס הבית של ההפקה היה במערב סיביר ובאזור נהר אוב שהוצע כמיקום הצילומים הראשי.

### ליהוק
ב-16 בנובמבר 2016 פרסם צוות ההפקה קריאת ליהוק דרך חשבון ה-VK שלהם. ההרשמה נסגרה ב-18 באפריל 2017 עם למעלה מ-340 בקשות. 30 המועמדים הסופיים היו אמורים להיחשף ביוני 2017 לפני שנודע שמדובר בניסוי חברתי.

### שידור
על פי הדיווח ב"גרדיאן","חמש מדינות כבר הביעו רצון לשדר [את התוכנית] לקהל שלהן".

## קישורים חיצוניים
* 

* 
* 

## הערות שוליים

קטגוריה:תוכניות טלוויזיה שמתרחשות ברוסיה
קטגוריה:תוכניות מציאות רוסיות
סאפאר

**סאפאר** (בהונגרית: **Szápár**) הוא כפר במחוז וספרם שבמרכז הונגריה.
כמו יישובים רבים באירופה גם בסאפאר מספר התושבים נמצא בירידה. כך, בשנת 1990 היה מספר התושבים 556 ובשנת 2020 רק 460 תושבים.

שמו של הכפר נגזר משמם של משפחת אצולה הונגרית ספארי  ממנה גם יצא ראש הממשלה ההונגרי התשיעי גיולה ספארי

## יהודי סאפאר
בסאפאר חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 

## קישורים חיצוניים

## הערות שוליים

קטגוריה:הונגריה: כפרים
נקודת דליאן

**נקודת דליאן** (באנגלית: **Delyan Point**; בבולגרית: **нос Делян**) היא לשון יבשה סלעית בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

הנקודה מהווה את הצד הדרום-מזרחי של הכניסה למפרצון ודנה.

הנקודה ממוקמת 4 קילומטרים מערבית - דרום-מערבית מכף סמית'; 10.66 קילומטרים צפונית-מזרחית מנקודת מרקלי; 1.4 קילומטרים צפונית - מערבית מפסגת מאטוצ'ינה; ו-8.9 קילומטרים צפונית-מזרחית מנקודת גרגורי.

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009.

### מקור השם

הנקודה נקראת על שם הצאר פטר דליאן קיסר האימפריה הבולגרית השנייה, וכן על שם הכפר דליאן שבמערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* נקודת דליאן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix
* מפת אזור נקודת דליאן

## הערות שוליים

דליאן
דליאן
משרד הבריאות (גרמניה)

**משרד הבריאות הפדרלי** (בגרמנית: Das **Bundesministerium für Gesundheit**, בראשי תיבות: **BMG**) הוא משרד פדרלי בגרמניה האחראי על מערכת הבריאות במדינה. מטה המשרד ממוקם בבון עם משרד מרכזי משני בבירה ברלין. נכון לינואר 2021, שר הבריאות המכהן הוא ינס שפאן. נכון לשנת 2020, תקציב המשרד עומד על כ־41 מיליארד אירו.

## היסטוריה
ממוזער|בניין המשרד בברלין
משרד הבריאות נוסד בשנת 1961. בשנת 1969 הוא אוחד עם המשרד הפדרלי למשפחה ולנוער על מנת ליצור את המשרד הפדרלי החדש לנוער, משפחה ובריאות.

בשנת 1991 תפקידיו של משרד הבריאות הוגדרו מחדש וכללו את מערכת הבריאות בלבד. בשנת 2002 סופחו למשרד סמכויות גם בענייני חברה ועבודה, ושמו שונה ל"משרד הבריאות והביטחון החברתי". עם מינויה של אנגלה מרקל לתפקיד קאנצלרית גרמניה בשנת 2005, המשרד הוגדר מחדש כמשרד הבריאות בלבד.

## סמכויות משרד הבריאות הפדרלי
* שמירה על היעילות של מערכות ביטוח הבריאות והסיעוד
* שמירה ושיפור איכות מערכת הבריאות
* חיזוק האינטרסים של המטופלים
* טיפוח בריאות מונעת
* פיקוח, מעקב וטיפוח ניסויים בריאותיים וייצור התרופות
* מניעת התמכרות לסמים שיקום וסיוע לבעלי לקויות
* שיתוף פעולה עם מדינות אירופה והעולם בנושאים בריאותיים

## מבנה ארגוני
נכון לשנת 2020, המשרד מורכב משבעה מחלקות:

* מחלקה Z – המחלקה המרכזית, אירופה ובין-לאומית
* מחלקה 1 – תרופות, מכשור רפואי, ביו-טכנולוגיה
* מחלקה 2 – שירותי בריאות, ביטוח בריאות
* מחלקה 3 – משפט רפואי ומקצועי, מניעה
* מחלקה 4 – אבטחת טיפול
* מחלקה 5 – דיגיטציה וחדשנות
* מחלקה 6 – ביטחון בריאות, הגנה על הבריאות, קיימות

## מוסדות
משרד הבריאות מעניק את השירות ואת הפיקוח המקצועי על המוסדות הפדרליים הבאים:

* המכון הפדרלי לסמים ומכשירים רפואיים (BfArM), בון 
* המרכז הפדרלי לחינוך לבריאות (BZgA), קלן
* מכון פול ארליך (PEI), לנגן והסן
* מכון רוברט קוך (RKI), ברלין

משרד הבריאות תומך במכוני המחקר של אגודת לייבניץ (WGL) בצורה של מימון פדרלי-מדינתי: 

* מכון ברנהרד נכט לרפואה טרופית (BNITM)
* מרכז המחקר בורסטל - מרכז הריאות לייבניץ (FZB)  
* המרכז הגרמני לסוכרת (DDZ) - מרכז לייבניץ לחקר הסוכרת - באוניברסיטת היינריך היינה דיסלדורף (HHU)
* מרכז לייבניץ למידע פסיכולוגי ותיעוד (ZPID)

בנוסף משרד הבריאות תומך באופן מוסדי במוסדות המחקר הבאים:

* הספרייה המרכזית הגרמנית לרפואה (ZB MED) - מרכז מידע למדעי החיים (מימון משותף עם נורדריין-וסטפאליה)
* הקרן הפרטית למכון המחקר גיאורג-שפייר-האוס - המכון לביולוגיה של גידול וטיפול ניסיוני (GSH) (מימון משותף עם היסן)
* קרן קוקרן גרמניה

## ראו גם
* סוכנות הבריאות הפדרלית
## קישורים חיצוניים

*  

## הערות שוליים

גרמניה
בריאות
יחסי ספרד–קזחסטן

**יחסי ספרד–קזחסטן** הם היחסים הדו-צדדיים בין קזחסטן לספרד. שתי המדינות חברות בארגון לביטחון ולשיתוף פעולה באירופה.

## היסטוריה
לאחר פירוק ברית המועצות הפכה קזחסטן לאומה עצמאית בדצמבר 1991. ב-11 בפברואר 1992 כוננו קזחסטן וספרד יחסים דיפלומטיים. בשנת 1999 פתחה ספרד שגרירות תושבים בבירת אלמטי לשעבר לפני שהעבירה את השגרירות לאסטנה בשנת 2006 (ששינתה את שמה בשנת 2019 לנור-סולטן). באותה שנה פתחה קזחסטן שגרירות במדריד.

מאז כינונם הראשוני של היחסים הדיפלומטיים, שתי המדינות עבדו בצמוד לפורומים רב לאומיים כמו הארגון לביטחון ולשיתוף פעולה באירופה. בשנת 2017, ספרד השתתפה בתערוכת אקספו 2017 המתקיימת בנור-סולטן.

## ביקורים רמי דרג
**ביקורים רמי דרג מקזחסטן לספרד**
* נשיא קזחסטן נורסולטן נזרבייב (2008, 2013)

**ביקורים רמי דרג מספרד לקזחסטן**
* מלך ספרד חואן קרלוס הראשון (2007)
* ראש ממשלת ספרד חוסה לואיס רודריגס ספאטרו (2011)
* ראש ממשלת ספרד מריאנו רחוי (2013)

## הסכמים
מאז 1992 שתי המדינות חתמו על כמה הסכמים דו-צדדיים כגון הסכם לקידום הדדי והגנה על השקעות (1995); הסכם לשיתוף פעולה כלכלי ותעשייתי (1997); הסכם לשיתוף פעולה תרבותי, חינוכי ומדעי (1997); הסכם להובלת ציוד ואנשי צבא דרך שטח קזח לייצוב ושיקום ספרדי באפגניסטן (2009); הסכם ביטול אשרות לבעלי דרכון דיפלומטי (2009); הסכם לשיתוף פעולה בתיירות (2009); אמנת ההסגרה (2012) והסכם לשיתוף פעולה צבאי (2013).

## יחסי סחר
בשנת 2015 הסתכם המסחר בין קזחסטן לספרד ב-1.3 מיליארד אירו. הייצוא העיקרי של קזחסטן לספרד כולל: חומרים דליקים וחומרי סיכה, מוצרים מבוססי נחושת, מוצרים כימיים אנאורגניים, מוצרי פלדה וציוד חשמלי. הייצוא העיקרי של ספרד לקזחסטן כולל: כלי רכב, ציוד ניווט אווירי, ציוד בנייה, ביגוד ונעליים. כמה חברות רב-לאומיות ספרדיות כמו Obrascón Huarte Lain, Repsol, Talgo ו-Zara פועלות בקזחסטן.

## נציגויות דיפלומטיות
* קזחסטן מחזיקה בספרד שגרירות במדריד וקונסוליה בברצלונה.
* ספרד מחזיקה בקזחסטן שגרירות בנור-סולטן.

## הערות שוליים

קטגוריה:ערכים ללא קטגוריות פיזיות - יחסי חוץ
מורגנשטרן (מוזיקאי)

**אלישר טאגירוביץ' מורגנשטרן** (ברוסית: **Алишер Тагирович Моргенштерн**; בבשקירית: **Алишер Таһир улы Моргенштерн**; שמו המלא **אלישר טאגירוביץ' ואלייב**; נולד ב-17 בפברואר 1998), הוא ראפר, פזמונאי, מפיק מוזיקלי ויוטיובר ישראלי יליד רוסיה.

## ביוגרפיה
אלישר נולד ב-17 בפברואר 1998 בבירת בשקורטוסטן, אופה. כנער הוא שינה את שם משפחתו למורגנשטרן, שם משפחתה של אימו (ברוסית ובבשקירית: Моргенштерн) ובהמשך הפך שם המשפחה לשם הבמה בו התפרסם. סבו יהודי. מאז ילדותו התעניין במוזיקה. כנער הוא אהב לגלוש בסקייטבורד. הוא הוציא את הקליפ הראשון שלו בשנת 2010. במשך זמן מה למד באוניברסיטה הפדגוגית, גורש בעקבות פעילות גלויה מדי ביוטיוב, על פי הרקטור שלו. כמו כן הוא היה מוזיקאי רחוב, סולן להקת הרוק MMD Crew. הוא שיתף פעולה עם הראפר הרוסי פייס.

הוא ידוע בעיקר בתוכנית היוטיוב שלו "#EasyRap". מאז 2018 הוציא מספר אלבומים ("До того как стал известен" משנת 2018, "Улыбнись, дурак!" משנת 2019). בינואר 2020 יצא אלבומו "Легендарная пыль" שהוקלט במשך שבוע בשידור חי והפך לאלבום המצליח ביותר בקריירה שלו כשצפו בהקלטה למעלה מחמישה מיליון פעמים ויותר מ-500 מיליון השמעות בסך הכל שהעניקו לו את תואר זמר השנה ברוסיה לשנת 2020. אף שאינו יהודי על פי ההלכה בשנים האחרונות התקרב ליהדות ולתנועת חב"ד.

בנובמבר 2021 עזב מורגנשטרן את רוסיה לאחר שהואשם בסחר בחומרים לא חוקיים (מה שהכחיש ולא הוכח מעולם), נקלע להתנגשות עם השלטונות בשל אמירה על פולחן יום הניצחון על הנאצים, בראיון לעיתונאית קסניה סובצ'ק. מאז הוא חי בדובאי, על פי אתרים זרים.

ב-6 במאי 2022 פורסם שמשרד המשפטים של רוסיה הכניס את מורגנשטרן לרשימה של "סוכנים זרים".

## עסקיו
בשנת 2020 הודיע מורגנשטרן על תוכניתו לפתוח מסעדה במוסקבה. ב-25 ביוני 2020, אלישר מורגנשטרן ואדוארד פופוב, הידוע יותר בשם הבלוגר האוטומטי "ג'ניס גרק" ואחד מחברי ערוץ היוטיוב "צוות A", רשמו את החברה המוגבלת הפרטית "KAIF". ב-26 באוקטובר, בבניין המשרדים בקומת הקרקע בבולשאיה דמיטרובקה, נפתחה מסעדת קייף פרובנאנס.

## דיסקוגרפיה
### אלבומי אולפן
* 2018: *До того как стал известен*
* 2019: *!Улыбнись, дурак*
* 2020: *Легендарная пыль*
* 2021: *Million Dollar: Happiness*
* 2021: *Million Dollar: Business*
* 2022: *Last One*

### מיני-אלבומים
* 2018: *'Hate Me*

## פרסים וכבוד

## קישורים חיצוניים

* 

* 

## הערות שוליים

קטגוריה:יוטיוברים רוסים
קטגוריה:זמרים רוסים
קטגוריה:ראפרים רוסים
קטגוריה:פזמונאים רוסים
קטגוריה:זמרי השנה
קטגוריה:אנשים שהוכרזו ברוסיה כ"סוכנים זרים"
קטגוריה:רוסים שנולדו ב-1998
לבוש יהודי מרכז תימן

**לבוש יהודֵי מרכז תימן** הוא הלבוש שלבשו היהודים שגרו באזור מרכז תימן, בעיקר במחוז צנעא.
## לבוש הגברים
### לבוש עליון
[ממוזער|"ענתרי" בצבע [בז']]
הלבוש העליון היה נקרא **קֻפְטַאן** (נקרא גם: **קֲמִיץ** או **עַנְתֲּרִי**). הקפטאן הוא שמלה בעלת שרוולים ארוכים, שמגיעה עד אחרי הברכיים. לקפטאן יש פתח קדמי שמתחיל מפתח הצוואר ומגיע עד אזור הטבור, תפור משני צידיו באמרה שנקראת **קִיטַאן**, ורכוס בחלקו העליון בכפתור. בחלקו הפנימי של הפתח תפור כיס. הקפטאן לימי החול צבעו שחור או כחול כהה, ולשבת וחגים צבעו לבן.

מתחת לקפטאן היו לובשים בגד שזהה בגזרתו לקפטאן, אבל ישן יותר, והוא נקרא **תִּחְתַּאנִי** (בגד תחתון). צבע התחתאני לבן בדרך כלל. בבגד זה הסתובב היהודי בביתו, ובצאתו לרחוב לבש מעליו או במקומו (בימות הקיץ החמים) את הקפטאן.

### לבוש תחתון
בעבר, במקום מכנסיים היו לובשים **מַיְזַר** או **חִזַאם**, שהיא חתיכת בד הכרוכה מגובה המותניים עד אמצע השוקיים. כדי להחזיק את המיזר היו קושרים חתיכת בד בחוזקה על המותניים, שנקראה **חִזַאם** או **מגער**.

החל ממחצית המאה ה-20 הגיעו לתימן מכנסיים, להם קראו **סִרוַאל**, והם שימשו כעין תחתונים בימינו.

### כיסוי ראש

#### כובע
בעבר, לבשו כולם כובע הנקרא **לִגֵּ'ה**. הכובע היה עשוי בד, תפור שש חתיכות אחת על גבי השנייה. על הבסיס היה מכסה בד משי, עליו רקומים פסים אלכסוניים בצבע לבן, אדום או שחור. על השטח העליון היה עיגול גדול רקום במשי אדום, וסביבו שישה עיגולים קטנים יותר. מהעיגול הגדול יצאו שני פסים אלכסוניים אדומים, שירדו עד תחתית הלג'ה. היו גם סוגים של לג'ה בעלי שמונה עיגולים קטנים, והיו בעלי אחד-עשר. בדורות האחרונים הלג'ה הייתה בשימוש הרבנים בלבד.

בדור האחרון הכובע הנפוץ היה כובע לבד שחור, שנקרא **כְּוַאפִי**. בשבת לבשו כובע דומה, אך תפור מבד חלק, בצבע שחור או בורדו.

בעבר, לבשו הילדים כובע הנקרא **עֻמַרִי** עם רקמה, תפור מבד בצבע אדום לבן (דומה בצורתו ללג'ה).
[ממוזער|שַׁמְלֵה מ[צמר כבשים, נעשתה בארץ]]

#### מצנפת
סביב הלג'ה והכואפי קשרו **מֲצַר**, שהיא מצנפת מבד משי שחור ליום חול, ולשבת עם פסים כחולים ולבנים.

הצעירים שאינם נשואים לא קשרו מצר סביב הכובע.

### נעליים
רוב תושבי תימן כלל לא הלכו עם נעליים בימות הקיץ, אלא רק הזקנים והחולים היו נועלים נעלי עור. בימות החורף, היו לובשים סנדלי עץ, שנקראו **קַבְקַאב**.

### טלית
בעבר הטלית הייתה מבד ארוג פסים בצבע לבן שחור, בשם **סִגַּ'אדֵּה**. מאוחר יותר ארגו את הטלית אריגה יפה ועדינה, בד שחור חלק, ושמה היה **שַׁמְלֵה בַּלַדִּי**. בשמלה זו היו משתמשים בשבתות.

בתקופה האחרונה הטלית ליום חול הייתה נקראת **שַׁמְלֵה**, והיא טלית עשויה מבד שחור גס. בעשרות השנים האחרונות לפני העלייה הגדולה לארץ ישראל, רוב היהודים קנו לעצמם לשבתות טליתות ארוגות פסים שחורים או כחולים על בד לבן, שיוצרו באירופה.

בימי חול כל יהודי בצאתו לרחוב היה מקפל את הטלית ומניחה מקופלת על כתפו, כאשר מגיע לבית הכנסת מתעטף בה לקראת התפילה, ובהגיעו לביתו היה מוריד אותה. בשבת, כל יהודי בצאתו לרחוב היה מעוטף עטיפה מלאה בטליתו, ולא מניחה מקופלת על כתפו.

## לבוש הנשים

## ראו גם
* יהדות צנעא

## הערות שוליים

קטגוריה:יהדות תימן: פולקלור
מרכז_תימן
משרד התחבורה והתשתיות הדיגיטליות (גרמניה)

ממוזער|בניין משרד התחבורה והתשתיות הדיגיטליות בבון
**משרד התחבורה והתשתיות הדיגיטליות**  (בגרמנית: Das **Bundesministerium für Verkehr und digitale Infrastruktur**, בקיצור **BMVI**), הוא משרד פדרלי בגרמניה. המשרד אחראי על פיתוח התחבורה והתשתית הטכנולוגית במדינה. תקציב המשרד בשנת 2020 היה כ־36.7 מיליארד אירו. מטה המשרד הראשי ממוקם בבירת גרמניה, ברלין והמשרד המשני ממוקם בבון.

המשרד מעסיק כ־1,245 עובדים, מתוכם כ־693 עובדים בבון, כ־552 בברלין ועד 15 מחוץ לגרמניה. 

המשרד הוקם באמצעות מיזוג של "משרד התחבורה הפדרלי" ו"המשרד הפדרלי לתכנון אזורי ופיתוח עירוני". שני המשרדים הוקמו בשנת 1949. המשרד החדש נקרא תחילה "המשרד הפדרלי לתחבורה, בנייה ושיכון" (BMVBWׂ) עד שאימץ את השם "המשרד הפדרלי לתחבורה, בנייה ופיתוח עירוני" (BMVBS) בשנת 2005. השם הנוכחי אומץ ב־17 בדצמבר 2013.

## סוכנויות
המשרד מפקח על 63 סוכנויות ורשויות המעסיקות כ־25,000 איש. היחידה העסקית של BMVI כוללת את הרשויות הבאות:
* הלשכה הפדרלית הגרמנית לחקירת תאונות מטוסים (BFU), בראונשווייג 
* הלשכה הפדרלית לחקירת תאונות ימיות (BSU), המבורג
* הסוכנות הפדרלית הימית וההידרוגרפית (BSH), רוסטוק והמבורג. הסוכנות מספקת בין היתר מידע על נושאי הספנות הימית, תוכניות מימון מיוחדות, חוק הדגל הגרמני, הסמכת ימאים, ומידע על חופי גרמניה ומימיה.
* המשרד הפדרלי להובלת מטענים (FOPH), קלן
* המכון הפדרלי למדעי המים (BfG), קובלנץ
* מינהל הכבישים הפדרלי (BASt), ברגיש גלאדבאך
* המכון הפדרלי לשירותים אדמיניסטרטיביים (FOIA), אוריך
* המכון הפדרלי להנדסה הידראולית (BAW), קרלסרוהה
* מפקח פדרלי לבקרת תנועה אווירית (BAF), היסן
* נכסי הרכבת הפדרלית (BEV), בון
* הרשות הפדרלית לחקירת תאונות רכבת (BEU), בון
* שירות מזג האוויר הגרמני (DWD), אופנבך
* רשות הרכבות הפדרלית (EBA), בון
* משרד הכבישים הפדרליים (FBA), לייפציג 
* הרשות הפדרלית לתחבורה מוטורית גרמנית (KBA), פלנסבורג
* מינהל התעופה הפדרלי (LBA), בראונשווייג
* מינהל נתיבי מים ומשלוחים פדרלי (WSV), בון

## מבנה ארגוני
משרד התחבורה והתשתיות הדיגיטליות כולל תשע מחלקות וועדה מדעית מייעצת: 
* L - המחלקה לניהול, תקשורת
* Z - המחלקה המרכזית
* StB - המחלקה הפדרלית לכבישים מהירים
* StV - המחלקה לתחבורה בכבישים
* E - מחלקת הרכבות
* G - המחלקה לעניינים בסיסיים
* DG - מחלקת החברה הדיגיטלית
* LF - מחלקת התעופה
* WS - המחלקה לנתיבי מים, משלוח

## ראו גם
* תחבורה בגרמניה

## קישורים חיצוניים

* 

## הערות שוליים

גרמניה
גרמניה
תחבורה
איתמר דשל

**איתמר דשל** (נולד ב-18 בדצמבר 1982) הוא קצין בצה"ל בדרגת אלוף-משנה המכהן כסגן מפקד המרכז הלאומי לאימונים ביבשה. כיהן בין היתר כיהן כמפקד חטיבת יואב, קצין אג"ם של עוצבת אדום ומפקד גדוד נצח יהודה.

## ביוגרפיה
דשל התגייס לצה"ל בשנת 2001, ושובץ בגדוד שמשון. עבר מסלול הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד שמשון ומונה למפקד מחלקה. בהמשך שירת כסגן מפקד פלוגה בגדוד שמשון. לאחר מכן היה מפקד פלוגה בגדוד שמשון. בשנת 2009 הקים ושימש כמפקד הפלוגה המסייעת בגדוד נצח יהודה. בהמשך שימש כקצין אג"ם של גדוד נצח יהודה. לאחר מכן מונה לסגן מפקד גדוד לביא בין השנים 2012–2013. בהמשך שימש כקצין אג"ם של חטיבת שומרון. לאחר מכן מונה למפקד מגמת נצח יהודה ואימונים בבא"ח כפיר.

באוקטובר 2016 הועלה לדרגת סא"ל ומונה למפקד גדוד נצח יהודה, תפקיד בו שירת עד 17 במאי 2018. בהמשך מונה לקצין אג"ם של עוצבת אדום בין השנים 2018–2021. ב-12 בספטמבר 2021 הועלה לדרגת אל"ם ומונה למפקד חטיבת יואב, ושימש בתפקיד עד 22 בספטמבר 2024.

ב-18 במרץ 2024 הוחלט על מינויו לסגן מפקד מל"י.

## חיים אישיים
דשל מתגורר באילת, נשוי לשירה ואב לשישה.

## קישורים חיצוניים

## הערות שוליים

קטגוריה:מפקדי גדוד נצח יהודה
קטגוריה:מפקדי חטיבת יואב
קטגוריה:אלופי-משנה בצה"ל
קטגוריה:אילת: אישים
קטגוריה:ישראלים שנולדו ב-1982
יצחק ארנברג

**חיים יצחק ארנברג**, (נולד ב-10 בפברואר 1950 בירושלים), הוא הרב האורתודוקסי של ברלין. בעבר כיהן כרב במינכן, בשנים 1990–1997.

## ביוגרפיה
ארנברג נולד ב-10 בפברואר 1950 בירושלים. הוריו, יחיאל מישל וציפורה ארנברג, נולדו בישראל למשפחות חסידיות שגרו בישראל דורות רבים.

כאשר היה בן 5 עברה המשפחה מיפו לבני ברק שם גדל. אביו היה איש עסקים בענף עיבוד היהלומים.

ארנברג הוא השני מבין שלושה בנים. אחיו הבכור, יעקב, עדיין מתגורר בבני ברק. אחיו הצעיר, משה פנחס ארנברג, נפטר בשנת 1987 בתאונת דרכים ליד פתח תקווה.

לאחר בר המצווה שלו, הוא למד בישיבת השרון, ואחר כך בגיל 16 הצטרף לישיבת "הרי יהודה" בבית מאיר ליד ירושלים. ראש הישיבה (והמייסד) של "הרי יהודה" ומאוחר יותר ולימים חותנו, הרב צבי כהנא-גרושקא (1921–1996), היה מקור ההשפעה העיקרי שלו והמנטור הרוחני שעיצב את ארנברג בשנותיו הראשונות.

בשנת 1970 התחתן ארנברג עם נחמה, בתו הבכורה של ראש הישיבה והזוג עבר לעיר אשקלון.

בשנת 1975, לאחר חמש שנים של לימודים, ופעילות חברתית במסגרת מוסד תלמודי באשקלון, הוסמך לרבנות על ידי הרב יוסף חיים בלוי, לימים הרב הראשי של אשקלון.

לאחר הסמכתו בשנת 1975 חזר ארנברג לישיבת "הרי יהודה" בבית מאיר כדי להיות ר"מ בישיבה. בתקופה זו הוא לקח תפקיד פעיל יחד עם הרב כהנא בהנהלת הישיבה.

## קריירה רבנית
בשנת 1983 עבר ארנברג לווינה, שם כיהן לראשונה כרב של תנועת המזרחי עד 1989. באותה השנה עבר ארנברג עם משפחתו למינכן שבגרמניה, שם כיהן כרב בין השנים 1989 ו-1997. מאז הרב ארנברג היה הרב של הקהילה היהודית האורתודוקסית בברלין.

הרב ארנברג הוא חבר בוועדת הקבע של ועידת רבני אירופה. בשנת 2003 הקים הרב ארנברג את ארגון ORD (ועידת הרבנים האורתודוקסית של גרמניה) שמטרתו הייתה להקל על שיתוף הפעולה של רבני גרמניה לפיתוח מתמשך של החיים האורתודוקסים היהודיים בגרמניה. ארנברג כיהן כיו"ר ה-ORD מאז הקמתו ועד 2010.

## קישורים חיצוניים
* הרב חיים יצחק ארנברג בלקסיקון הרבני "אישי ישראל"

## הערות שוליים

קטגוריה:בוגרי ישיבת השרון
קטגוריה:רבנים אורתודוקסים גרמנים
קטגוריה:ישראלים שנולדו ב-1950
קטגוריה:בית מאיר: אישים
Let Me Live (שיר של רודימנטאל)

**Let Me Live** (בעברית: **תן לי לחיות**) הוא סינגל של להקת הדראם נ' בייס בריטית רודימנטאל, בהשתתפות הרכב מוזיקלי האמריקאי מייג'ור לייזר והזמרת הבריטית אן-מארי וגם הזמר הניגרי Mr Eazi. השיר יצא לאור ב-15 ביוני 2018, כסינגל השישי מתוך האלבום ה-7.

## וידאו קליפ
הווידאו קליפ הנלווה שצולם לשיר הועלה לערוץ היוטיוב של רודימנטאל בשידור חי ב-9 ביולי 2018.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי רודימנטאל
קטגוריה:שירי מייג'ור לייזר
קטגוריה:שירי אן-מארי
קטגוריה:שירים באנגלית
קטגוריה:שירים שנכתבו על ידי אן-מארי
רסאן ח'טיב

**רסאן ח'טיב** (בערבית: **غسان الخطيب**, תעתיק מדויק: **ע'סאן אל-ח'טיב**) הוא פוליטיקאי פלסטיני. נולד בשכם וחבר במפלגת העם הפלסטינית. אל-חטיב נשוי ואב לשלושה ילדים. הוא היה גם חבר במשלחת השלום בוועידת מדריד בשנת 1991 והשתתף במשא ומתן בוושינגטון בין השנים 1991 ל-1993. בשנת 2002 מונה לשר העבודה ברשות הפלסטינית ולאחר מכן לשר לתכנון ופיתוח מינהלי בין השנים 2005–2006.

ח'טיב הוא מרצה ללימודי ערבית עכשווית ולימודים בינלאומיים באוניברסיטת ביר זית. הוא כיהן בתפקיד מנהל מרכז התקשורת הממשלתי בין השנים 2009–2012, שר העבודה הפלסטיני 2002–2004, ושר התכנון 2004–2006. ח'טיב היה סגן נשיא למען הקהילה בקהילה בשנים 2006–2009 וסגן נשיא לקידום בשנים 2012–2016 באוניברסיטת ביר-זית. אל-חטיב הוא בעל תואר דוקטור בפוליטיקה של המזרח התיכון מאוניברסיטת דורהאם.
## קישורים חיצוניים

קטגוריה:חברי המועצה המחוקקת הפלסטינית
קטגוריה:שרי ממשלת הרשות הפלסטינית
קטגוריה:פעילי פת"ח
קטגוריה:בוגרי אוניברסיטת דרהאם
קטגוריה:סגל אוניברסיטת ביר זית
קטגוריה:שכם: אישים
קטגוריה:שרי העבודה של הרשות הפלסטינית
קטגוריה:פלסטינים שנולדו ב-1954
אנפאוגלית

**אנפאוגלית** (באנגלית: **Anfauglith**; בסינדרין: "האבק-הפעור") הוא מישור אשר מופיע בלגנדריום של טולקין. אנפאוגלית נקרא לראשונה ארד-גלן, אך לאחר הדאגור בראגולאך  הוא נודע בשם אנפאוגלית או דור-נו-פאוגלית, ארד גלן היה מישור ירוק רחב ששכב צפונית לרמות הרי דורתוניון ודרומית למבצר אנגבנד של מורגות בהרי הברזל בעידן הראשון. 
## היסטוריה
בימים הראשונים שלאחר עליית השמש, ארד-גלן היה מישור ירוק עם דשא פורה, שהשתרע מהיתלום ומארד ותרין אשר במערב ועד אל ההרים הכחולים אשר במזרח, והתרומם אל רמות דורתוניון בדרום. בדאגור בראגולאך המישור הושחת על ידי נהרות להבה וגזים רעילים מהתנגורודרים, ושמו שונה לאנאפוגלית ("האבק הפעור").

קרב נירנית ארנוידיאד נלחם במישור, ומתיו נערמו בגבעה באמצע המישור, ושמה האוד-אן-נדנגין, גבעת ההרוגים, על ידי העלפים, והוד-אן-נירנית," גבעת הדמעות", והדשא צמח שוב על הגבעה ולא בשום מקום אחר באנאפוגלית.

כמו שאר הארצות סביבו, גם אנפאוגלית שקע מתחת לגלים אחרי מלחמת החרון בסוף העידן הראשון.

## ראו גם
* הימרינג

קטגוריה:שר הטבעות: מקומות
קטגוריה:הארץ התיכונה
משרד העבודה והרווחה (גרמניה)

**משרד העבודה והרווחה** (בגרמנית: Das **Bundesministerium für Arbeit und Soziales**, בקיצור **BMAS**) הוא משרד פדרלי בגרמניה. המטה המרכזי של המשרד ממוקם בווילהלמשטראסה בברלין, וישנו מטה משני בבון. תקציב המשרד בשנת 2020 עמד על כ-150 מיליארד אירו.

## היסטוריה
ממוזער|שמאל|הכניסה לבניין המשרד בבון
משרד העבודה של הרייך הגרמני של רפובליקת וויימאר הוקם ב-13 בפברואר 1919 כממשיך משרד העבודה של האימפריה הגרמנית. הפוליטיקאי הסוציאל-דמוקרטי גוסטב באואר הפך לשר העבודה הראשון בממשלתו של הקנצלר פיליפ שיידמן, ב-21 ביוני אותה שנה. עם עליית המפלגה הנאצית לשלטון בינואר 1933 מונה הפוליטיקאי מפלגת העם הלאומית ומנהיג ארגון "קסדת הפלדה" פרנץ זלטה לשר העבודה בקבינט של אדולף היטלר. זלטה כיהן כשר העבודה והרווחה עד שנת 1945, אך ללא סמכות ממשית.

משרד העבודה במערב גרמניה הוקם מחדש בבון ב-20 בספטמבר 1949. המשרד עבר למקומו הנוכחי בשכונת מיט שבברלין בשנת 2000, במבנים ששימשו בעבר את משרד התעמולה הנאצי.

המשרד פורק בשנות הקבינט השני של גרהרד שרדר (2002–2005) ותפקידיו הוקצו למשרד הפדרלי לכלכלה ועבודה ולמשרד הבריאות. המשרד חזר לפעול עם כניסתה לתפקיד של הקנצלרית אנגלה מרקל לאחר בחירות 2005.

## קישורים חיצוניים

* 

## הערות שוליים

עבודה ורווחה
המשרד לפיתוח ושיתוף כלכלי (גרמניה)

**המשרד לפיתוח ושיתוף כלכלי** (בגרמנית: Das **Bundesministerium für wirtschaftliche Zusammenarbeit und Entwicklung**, בקיצור **BMZ**) הוא משרד פדרלי בגרמניה. המטה המרכזי של המשרד ממוקם בבון עם מטה משני בבירת גרמניה ברלין.

המשרד, שנוסד בשנת 1961, פועל לפיתוח כלכלי בתוך גרמניה ויצירת שותפויות כלכליות עם ארצות אחרות. המשרד משתף פעולה עם ארגונים בינלאומיים העוסקים בפיתוח ובהם קרן המטבע הבינלאומית, הבנק העולמי והאו"ם. ממשלת גרמניה מתכוונת להעלות את היעילות של מדיניות הפיתוח הגרמנית בהתאם להצהרת פריז על יעילות הסיוע, באמצעות חלוקת עבודה בינלאומית ברורה ותיאום טוב עם תורמים אחרים. בעתיד, גרמניה תרכז את שיתוף הפעולה בכ-60 מדינות שותפות. ה-BMZ ימשיך להעניק למדינות אחרות תמיכה במסגרת תוכניות אזוריות או תוכניות העוסקות במגזרים ספציפיים. ב-17 מדינות, התוכניות השוטפות יושלמו כמתוכנן וסיום שיתוף הפעולה הפיתוח הדו-צדדי.

במשרד עובדים כ-1,100 איש, ותקציבו בשנת 2020 היה כ-12.4 מיליארד אירו.

המשרד אחראי על פעילות KfW, בנק ממשלתי שמקדם ונותן מימון לפרויקטי פיתוח ברחבי העולם. כמו כן המשרד אחראי על GIZ - סוכנות ממשלתית למתן עזרה לפיתוח, מימון תוכניות לימוד, הפעלת רשת חברתית פורטל הבוגרים של גרמניה וכו'.

## קישורים חיצוניים

*  

## הערות שוליים

קטגוריה:גרמניה: כלכלה
פיתוח
קטגוריה:משרדי כלכלה
יחסי אנדורה–ארגנטינה

**יחסי אנדורה–ארגנטינה** הם היחסים הדיפלומטיים בין נסיכות אנדורה לרפובליקה הארגנטינאית. שתי המדינות חברות בארגון המדינות האיברו-אמריקניות ובאו"ם.

## היסטוריה
[שמאל|ממוזער|[ראש ממשלת אנדורה, ז'אומה ברטומאו קסאני, יחד עם נשיאת ארגנטינה כריסטינה פרננדס דה קירשנר בפסגה האיברית-אמריקאית ה-20 במאר דל פלאטה, ארגנטינה; דצמבר 2010.]]
אנדורה וארגנטינה כוננו יחסים דיפלומטיים ב-26 באפריל 1995, לאחר שאנדורה אימצה חוקה חדשה המכוננת אותה כדמוקרטיה פרלמנטרית. מאז כינון היחסים הדיפלומטיים; היחסים בין שני העמים היו מוגבלים והתרחשו בעיקר בפורומים רב-צדדיים. במרץ 2010 חתמו שתי המדינות על הסכם להחלפת מידע בענייני מיסים.

בדצמבר 2010 ביקר ראש ממשלת אנדורה, ז'אומה ברטומאו קסאני, במאר דל פלאטה, ארגנטינה כדי להשתתף בפסגה האיברית-אמריקאית ה-20. בספטמבר 2017 נפגשו שר החוץ של ארגנטינה חורחה פאוריה ושרת החוץ של אנדורה מריה אובק אני פונט באספה הכללית של האו"ם בניו יורק. במהלך הפגישה הסכימו שני השרים להגביר את היחסים הדו-צדדיים בכל התחומים והרמות.

בפברואר 2018 הואשם תת-המזכיר הכללי של הנשיאות הארגנטינאית, ולנטין דיאס גיליגן, שהוא בעל חשבון בנק סודי שלא פורסם באנדורה וכן הואשם בגין הלבנת הון. דיאס גיליגן התפטר במהרה בגלל השערורייה.

## יחסי סחר
בשנת 2017 הסתכם המסחר בין אנדורה לארגנטינה ב-43,000 דולר. הייצוא העיקרי של אנדורה לארגנטינה כולל: תרמוסטטים, הילוכים, צנטריפוגות, מכונות חפירה ומכונות חימום אחרות. היצוא העיקרי של ארגנטינה לאנדורה הוא הלבשה מעור פרווה.

## נציגויות דיפלומטיות
* אנדורה אינה מיוצגת בארגנטינה לא בדרג השגרירות ולא בדרג הקונסוליה.
* ארגנטינה מיוצגת באנדורה באמצעות שגרירותה במדריד, ספרד.

## הערות שוליים

קטגוריה:ערכים ללא קטגוריות פיזיות - יחסי חוץ
יו סאקס

**יו סאקס** (באנגלית: **Hugh Sachs**; נולד ב-25 בפברואר 1964) הוא שחקן אנגלי, המוכר בעיקר מהופעתו בתפקיד גאווין רמסבוטום בסיטקום "בנידורם" של ITV.

## ביוגרפיה
סאקס נולד במנצ'סטר שבלנקשייר. הוא הופיע במספר רב של תוכניות טלוויזיה וקולנוע בהם "אריסטוקרטים", "המלחמה של פויל", "רציחות במידסומר", "המופע של קתרין טייט", "המשפחה שלי" ו"נשות הכדורגלנים". בקולנוע שיחק בסרטים "ליברטין", "נפשות תאומות", "לעצור את ג'וני" ו-"Mad Dogs and Englishmen". ב-2006 הופיע סאקס בתפקיד גודפרי בהפקה של ויקטוריה ווד בסרט "עקרת בית, 49".

ב-2019 הופיע סאקס בתוכנית "Secrets and Words" של BBC Learning אודות אוריינות למבוגרים. ב-2013 שיחק בתפקיד הארי דאנגל במחזה "One Man, Two Guvnors" בתיאטרון היימרקט שבלונדון לצדו של רופוס האונד.

## פילמוגרפיה
### טלוויזיה

### קולנוע

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:בריטים ממוצא גרמני
קטגוריה:בריטים שנולדו ב-1964
לוקסמבורג באירוויזיון 1958

**[[לוקסמבורג באירוויזיון|לוקסמבורג]] ב[[אירוויזיון 1958]]** השתתפה עם השיר "Un Grand Amour" שבוצע על ידי הזמרת הבלגית, סולנז' ברי. זוהי השתתפות השלישית של לוקסמבורג באירוויזיון.

## לפני האירוויזיון
בשנת 1958, רשות השידור הלוקסמבורגית הכריזה כי סולנז' ברי נבחרה לייצג את לוקסמבורג בתחרות האירוויזיון לשנת 1958. מאוחר יותר, רשות השידור חשפה כי ברי תבצע את השיר "Un Grand Amour" שנכתב על ידי מוניק לניס וריימוד רוש והולחן על ידי מישל אריק.

## באירוויזיון
ב-12 במרץ 1958, מודוניו הופיע על בימת האירוויזיון. על פי סדר ההופעות, ברי עלתה רביעית, לפני שוודיה ואחרי צרפת. בתום ההצבעה, לוקסמבורג זכתה במקום התשיעי והאחרון עם נקודה אחת. זוהי הייתה הפעם הראשונה בה לוקסמבורג הגיעה למקום האחרון.

### נקודות שהוענקו ללוקסמבורג

### נקודות שהוענקו מאיטליה

## הערות שוליים

קטגוריה:לוקסמבורג באירוויזיון
קטגוריה:מדינות באירוויזיון 1958
יוהנס מייזנהיימר

**יוהנס מייזנהיימר** (בגרמנית: **Johannes Meisenheimer**; 30 ביוני 1873 גריזהיים – 24 בפברואר 1933 לייפציג) היה זואולוג גרמני.

הוא היה פרופסור באוניברסיטת לייפציג.

מייזנהיימר למד באוניברסיטאות היידלברג ומרבורג. הוא קיבל את הדוקטורט בשנת 1897 והשלים את ההביליטציה שלו במרבורג בשנת 1899. בשנת 1907 הוא הפך לפרופסור חבר שם עד שהתמנה לפרופסור בג'נה בשנת 1909 ולבסוף בלייפציג בשנת 1914 כיורשו של קרל צ'ון. בשנת 1915 הוא נבחר כחבר מלא באקדמיה הסקסונית למדעים וב-1921 לחבר מקביל באקדמיה למדעים גטינגן.

## קישורים חיצוניים

## הערות שוליים

קטגוריה:זואולוגים גרמנים
קטגוריה:סגל אוניברסיטת לייפציג
קטגוריה:בוגרי אוניברסיטת היידלברג
קטגוריה:גרמנים שנולדו ב-1873
קטגוריה:גרמנים שנפטרו ב-1933
היינריך הטש

**היינריך הטש** (בגרמנית: **Heinrich Hetsch**; 2 ביולי 1873, מיינץ – 3 בדצמבר 1947, באד הומבורג) היה רופא ומיקרוביולוג גרמני. הוא ידוע כמחבר ספרים בנושא רפואה. יחד עם וילהלם קולה, של הספר המפורסם בקטריולוגיה ניסיונית, אחת העבודות הסמכותיות ביותר במיקרוביולוגיה במחצית הראשונה של המאה ה-20.

הוא למד רפואה בבית הספר לרפואה צבאית גרמנית פפיניר, וסיים רפואה והשיג דוקטורט מחקר (ד"ר. Med.) בשנת 1895. לאחר מכן עבד כרופא צבאי, והגיע לדרגת גנרלוברארץ, כולל כחוקר ב מכון רוברט קוך למחלות זיהומיות בברלין (1902–1905) וכיועץ להיגיינה ואפידמיולוגיה במשרד המלחמה הפרוסי. הוא קיבל את השיקום בשנת 1914 באוניברסיטת לייבניץ בהנובר והיה פרופסור בשנת 1916. משנת 1920 עבד במכון הלאומי לטיפול ניסיוני כחוקר וראש מחלקה. מחקריו התמקדו בתחומים רבים במיקרוביולוגיה, במיוחד באימונולוגיה. הוא צוין במיוחד בשל מחקריו בנושא חיסונים נגד כולרה וטיפוס.

## קישורים חיצוניים

## הערות שוליים

קטגוריה:מיקרוביולוגים גרמנים
קטגוריה:רופאים גרמנים
קטגוריה:גרמנים שנולדו ב-1873
קטגוריה:גרמנים שנפטרו ב-1947
מפרצון ודנה

ממוזער|שמאל|מפת האי סמית'. מפרצון ודנה מצוי  במרכז הקצה העליון של הרביע הימני בשורה העליונה של רביעי המפה.
**מפרצון ודנה** (באנגלית: **Vedena Cove**; בבולגרית:  **залив Ведена**) הוא מפרצון בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

רוחב פתחו של המפרצון 1.6 קילומטרים.

אורכו של המפרצון (עומק כניסתו אל תוך האי) 800 מטרים.

קרחון סאפארבו נשפך אל ראשו של המפרצון.

## היסטוריה
### גילוי ומיפוי המפרצון

המפרצון מופה בשנת 2009 על ידי סוקרים בולגרים.

### מקור השם

המפרצון נקרא על הנהר ודנה, שבמערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* מפרצון ודנה באתר הגאזט האנטארקטי של ממשלת אוסטרליה
* מפרצון ודנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, תוך סימון אתרים נוספים באזור באתר copernix
* מפת אזור מפרצון ודנה

## הערות שוליים

ודנה
ודנה
Often

**Often** הוא סינגל של הזמר-יוצר הקנדי דה ויקנד, מתוך אלבום האולפן השני שלו, *[[Beauty Behind the Madness]]*. השיר יצא לאור ב-31 ביולי 2014, על ידי חברות התקליטים XO וריפבליק רקורדס, כסינגל המוביל מתוך האלבום. השיר הגיע בשיאו למקום ה-59 במצעד הבילבורד הוט 100 ולמקום ה-69 במצעד הקנדה הוט 100. השיר מסמפל את השיר "Ben Sana Vurgunum" של הזמרת הטורקית נוכט דורו .

## פרסים ודירוגים
השיר זכה בשני פרסים בטקס פרסי הווידאו קליפים של Much  לשנת 2015, "קליפ השנה" ו"הבימוי הטוב ביותר".

## הצלחה מסחרית
בארצות הברית, "Often" הגיע לראשונה למקום ה-97 במצעד הבילבורד הוט 100, בשבוע של 1 בנובמבר 2014. בשבוע של 7 בפברואר 2015, הגיע השיר למקום ה-59. השיר צעד סך הכל 20 שבועות במצעד. ב-7 בדצמבר 2016 הוענק לסינגל תואר הפלטינה המשולשת על ידי איגוד תעשיית ההקלטות האמריקאי, על יחידות משולבות של מכירות והזרמת מדיה שווי ערך של למעלה משלושה מיליון.

בקנדה, השיר הגיע למקום ה-95 במצעד הקנדה הוט 100 בשבוע הראשון בנובמבר 2014. בשבוע של 28 בפברואר 2015, הגיע בשיאו למקום ה-69 במצעד. השיר בילה בסך הכל 20 שבועות במצעד. הסינגל זכה בתואר הזהב מטעם איגוד תעשיית ההקלטות הקנדי על מכירות של למעלה מ-40,000 עותקים במדינה.

## וידאו קליפ
וידאו קליפ עבור "Often" יצא לאור ב-21 באוגוסט 2014.

## רמיקס
הרמיקס הרשמי של השיר מכיל בתים נוספים של ריק רוס וסקולבוי קיו.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שהופקו על ידי דה ויקנד
קטגוריה:שירים על מיניות
קטגוריה:סינגלים בהוצאת ריפבליק רקורדס
AT-T

**Artilleriyskiy Tyagach Tyazholiy**, או **AT-T** ("טרקטור ארטילריה כבדה") היא משאית זחלילית, ששימשה כטרקטור ארטילרי. תוצרת ברית המועצות. ה-AT-T התבסס על השלדה ווהמנוע של טנק T-54. המרכב הסתובב ב-180 מעלות, כאשר המנוע, המצמד, תיבת ההילוכים, גלגל ההגה וגלגלי ההנעה ממוקמים בקדמת הרכב. תא הנהג מוקם גם בחלקו הקדמי של הרכב, והגיע מהמשאיות ZIS-150 ו-ZIL-164.

## דגמים
* רכב הסרת מכשולים BAT-M
* רכב חפירת תעלות מהיר BTM-3
* רכב שטח חרקובצ'נקה אנטארקטיקה
* MDK-2M רכב חופר בורות
* מכ"ם P-40

## קישורים חיצוניים

* O. Protasov - טרקטור ארטילרי כבד AT-T 

קטגוריה:כלי רכב צבאיים
קטגוריה:כלי רכב סובייטיים
משרד הכלכלה והאנרגיה (גרמניה)

**משרד הכלכלה והגנת האקלים** (בגרמנית: Das **Bundesministerium für Wirtschaft und Klimaschutz**, או בקיצור **BMWK**), הוא משרד פדרלי בגרמניה. בעבר כונה גם בשם "משרד הכלכלה" ו-"משרד הכלכלה והאנרגיה". המשרד הוקם במתכונתו הנוכחית בשנת 2005. כיום עובדים בו כ־1,500 איש, ותקציבו בשנת 2020 היה כ־10.5 מיליארד אירו. מטות המשרד ממוקמים בערים ברלין ובון. המשרד מאורגן באחת עשרה מחלקות, שש ועדות ייעוץ, אחראי על שש סוכנויות ושש תוכניות מימון.

## היסטוריה
ממוזער|שמאל|בניין המשרד בבון
המשרד נוסד בשנת 1917 כ"המשרד הכלכלי לרייך". בשנים 1945-1919 נקרא בשם "משרד הכלכלה של הרייך". בגרמניה הכבושה שלאחר מלחמת העולם השנייה המשרד כונה כ"משרד האדמיניסטרטיבי לכלכלה". לאחר הקמת הרפובליקה הפדרלית של גרמניה, שמו של המשרד שונה ל"משרד הכלכלה הפדרלי" וכך כונה עד שנת 1998. ממאי 1971 ועד דצמבר 1972, הוא אוחד באופן זמני עם משרד האוצר. בשנת 1998 התווסף למשרד מדור הטכנולוגיה ממשרד המחקר ובכך המשרד הפך ל"משרד הפדרלי לכלכלה וטכנולוגיה". בשנים 2002–2005 המשרד מוזג עם חלקים ממשרד העבודה והרווחה שחדל לפעול באותן השנים, והפך ל"משרד הפדרלי לכלכלה ועבודה". המשרד חזר לפעול באופן עצמאי עם מינויה של אנגלה מרקל לקנצלרית בשנת 2005.

## מבנה ארגוני
### מחלקות
נכון לשנת 2020, המשרד מאורגן בתשע מחלקות ושתיים מרכזיות:
* מינהל מרכזי - Z
* מדיניות משפט וביטחון - RS
* צוות פוליטי ותכנון מדיניות - L
* מדיניות אירופית - E
* מדיניות כלכלית - I
* מדיניות אנרגיה: חימום ויעילות - II
* מדיניות אנרגיה: חשמל ורשת - III
* מדיניות תעשייתית - IV
* מדיניות כלכלית חיצונית - V
* מדיניות דיגיטלית וחדשנות - VI
* מדיניות ארגונים קטנים ובינוניים SME -  VII

### ועדות ייעוץ
הוועדות המייעצות במשרד מורכבות ממומחים מתנדבים המייעצים לשר הפדרלי בנושאי מדיניות כלכלית:
* הוועדה המייעצת המדעית
* הוועדה המייעצת לכלכלה דיגיטלית צעירה (2013)
* הוועדה המייעצת לתיירות (1977)
* הוועדה המייעצת להסמכה (2010)
* הוועדה המייעצת של SME (1956)
* הוועדה המייעצת של TTIP (2014)

### סוכנויות
בנוסף לפעילותו שלו, המשרד מפקח גם על הסוכנויות הבאות:
* משרד קרטל פדרלי ( BKartA) / בון
* סוכנות הרשת הפדרלית לחשמל, גז, תקשורת, דואר ומסילות רכבת (BNetzA) / בון
* המשרד הפדרלי לכלכלה ובקרת יצוא (BAFA) / אשבורן, בוכום
* המכון הפדרלי למחקר ובדיקה של חומרים (BAM) / ברלין
* המכון הפדרלי למדעי כדור הארץ ומשאבים טבעיים (BGR) / הנובר, ברלין
* המכון הלאומי הגרמני למטרולוגיה (PTB) / בראונשווייג, ברלין

## קישורים חיצוניים

*  

## הערות שוליים

גרמניה
גרמניה
קטגוריה:גרמניה: כלכלה
כלכלה
הרמן קורץ (סופר)

**הרמן קורץ** (בגרמנית: **Hermann Kurz**; 30 בנובמבר 1813 – 10 באוקטובר 1873) היה משורר וסופר גרמני.

## ביוגרפיה
קורץ נולד ברויטלינגן. לאחר שסיים את בחינת מדינת וירטמברג, השתתף בסמינר התאולוגי הפרוטסטנטי במולברון ולאחר מכן למד במנזר הפרוטסטנטי בטיבינגן. לאחר בחינת התאולוגיה שלו בשנת 1835, עבד ככומר באהנינגן במשך כמה חודשים, אך אז עבר לשטוטגרט, שם התגורר כסופר ומתרגם עצמאי.

שם פגש בין היתר את אדוארד מריקה, יוסטינוס קרנר וגוסטב שוואב. בשנת 1848 הוא הפך לעובד הספר המשפחתי הגרמני להוראה ובידור בקרלסרוהה ועורך המשקיף הדמוקרטי בשטוטגרט.

בשנת 1851 נאלץ קורץ לרצות שלושה שבועות בכלא בהוהנספרג כעונש על מאמר פסול. אז הוא התחתן עם מארי פריין פון ברונוב. על ידי תחינה לעוד חופש, שוויון ואנושיות. לבני הזוג נולדו ארבעה בנים: אדגר, ארווין, אלפרד ובלדה ובתם איזולדה. בשנת 1856 נסוג קורץ מהחיים הציבוריים ועבר לראשונה (1858) לאוברסלינגן, שם קנתה המשפחה אחוזה, בשנת 1863 לקירכיים אונטר טק ולאחר מכן לטיבינגן, שם הפך לספרן באוניברסיטת טיבינגן. בשנת 1865 קיבל תואר דוקטור לשם כבוד מאוניברסיטת רוסטוק.

בחנוכת אנדרטת אולנד בטיבינגן הוא סבל ממכת שמש ממנה לא התאושש וכתוצאה ממנה נפטר ב-10 באוקטובר 1873. הוא נקבר בבית העלמין בעיר טיבינגן.

## משפחתו
הרמן קורץ היה בעלה של הסופרת והמשוררת מארי קורץ ואב לחמישה: הרופא אדגר קורץ, המשוררת והסופרת איזולדה קורץ, הפסל ארווין קורץ ואלפרד ובלדה קורץ.

## לקריאה נוספת
* Chisholm, Hugh, ed. (1911). "Kurz, Hermann" . *Encyclopædia Britannica* (11th ed.). Cambridge University Press.

## קישורים חיצוניים

* 

## הערות שוליים

קטגוריה:קצרמר גרמנים
קטגוריה:משוררים גרמנים
קטגוריה:סופרים גרמנים
קטגוריה:בוגרי אוניברסיטת טיבינגן
הרמן
קטגוריה:מקבלי תואר דוקטור לשם כבוד מאוניברסיטת רוסטוק
קטגוריה:גרמנים שנולדו ב-1813
קטגוריה:גרמנים שנפטרו ב-1873